„În apropierea graniţei cu Rusia, activitatea de recunoaştere a NATO este în creştere, iar intensitatea pregătirii operaţionale de luptă a trupelor Alianţei Nord-Atlantice este în creştere”, a afirmat generalul într-un interviu pentru RIA Novosti. Astfel, a precizat oficialul rus, „se pregătesc scenarii pentru desfăşurarea operaţiunilor de luptă împotriva Federaţiei Ruse, inclusiv lansarea unor lovituri nucleare pe teritoriul nostru”.
„Toate acestea ne cer să luăm măsuri adecvate pentru a ne proteja şi securiza frontierele”, a mai spus Kulişov.
Armata rusă a lansat anterior exerciţii militare care implică arme nucleare tactice ca „răspuns la declaraţiile provocatoare şi ameninţările unor oficiali occidentali împotriva Federaţiei Ruse”, potrivit Ministerului Apărării rus.
Pe 22 mai, forțele ruse au început exerciții militare în apropierea Ucrainei, cu arme nucleare tactice, ca răspuns la ceea ce Moscova consideră amenințări din partea oficialilor occidentali privind o implicare sporită în războiul din Ucraina.
Vladimir Putin a ordonat aceste exerciții la începutul acestei luni, iar oficialii ruși au spus că este un avertisment adresat Occidentului de a nu escalada și mai mult tensiunile, scrie sursa citată.
Kremlinul a fost iritat în special de președintele francez Emmanuel Macron, care a lansat posibilitatea de a trimite trupe europene pentru a lupta împotriva Rusiei în Ucraina, și de remarcile ministrului britanic de externe David Cameron, care a declarat că Ucraina are dreptul de a folosi arme furnizate de Londra pentru a ținti obiective din Rusia.
Russia begins non-strategic nuclear weapons exercises pic.twitter.com/kIST8YBr8Q
— Forbidden News (@ForbiddenNewsT) May 21, 2024